
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ως υπέργειου εστεγασμένου· χώρου στάθμευσης αυτοκι¬ 
νήτων ακινήτου που βρίσκεται εντός του ρυμοτομικού σχεδίου 

Αθηνών. 1 

Χαρακτηρισμός ως διατηρητέου κτιρίου, που βρίσκεται στον οικισμό 
Στενό Ν. Κορινθίας και καθορισμός ειδικών όρων και περιορι¬ 
σμών δόμησης αυτού. 2 

Χαρακτηρισμός ως διατηρητέου κτιρίου, που βρίσκεται στις Σειρές 
Καλαβρύτων (Ν. Αχαΐας) και καθορισμός ειδικών όρων και πε¬ 
ριορισμών δόμησης αυτού. 3 

Χαρακτηρισμός ως διατηρητέων τριών (3) κτιρίων, που βρίσκονται 
εντός του ρυμοτομικού σχεδίου Αθηνών και καθορισμός ειδικών 
όρων και περιορισμών δόμησης αυτών. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 6973/1037 (1) 

Καθορισμός ως υπέργειου εστεγασμένου χώρου στάθμευσης αυτοκινή¬ 
των ακινήτου που βρίσκεται εντός του ρυμοτομικού σχεδίου Αθη¬ 
νών. ' 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 7 του άρθρου 6 του Ν. 960/1979 «Περί 
επιβολής υποχρεώσεων προς δημιουργία χώρων στάθμευσης αυτοκινή¬ 
των... κ.λπ.» (Α’ 194), όπως προστέθηκε με την παρ. 1 του άρθρου 97 
του Ν. 1892/1990 «Για τον εκσυγχρονισμό και την ανάπτυξη και άλ¬ 
λες διατάξεις» (Α' 101). 


2. Τις διατάξεις του από 6.10.1990 Π.Δ/τος «Κριτήρια και διαδι¬ 
κασία καθορισμού χώρων για την κατασκευή υπέργειων εστεγασμένων 
σταθμών αυτοκινήτων άνω των 80 θέσεων κ.λπ.» (Δ' 560). 

3. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β’ 702/4.9.1991). 

4. Την από 11.3.1991 (αρ. πρωτ. 1143/25/11.3.1991) αίτηση 
των Ιωάννου και Δημητρίου Ζερβογιάννη και την από 20.6.1991 (αρ. 
πρωτ. 3343/20.6.91) αίτηση των Ιωάν, και Δημ. Ζερβογιάννη. 

5. Την 3343/25/4.11.1991 αιτιολσγική έκθεση του Τομέα Μετα¬ 
φορών του Οργανισμού 'της Αθήνας, αποφασίζουμε: 

1. Καθορίζεται ως χώρος για την κατασκευή υπέργειου εστεγασμέ¬ 
νου χώρου στάθμευσης αυτοκινήτων το ακίνητο που βρίσκεται εντός του 
ρυμοτομικού σχεδίου Αθηνών και εντός της περιοχής που καθορίσθηκε 
με το από 23.11.1990 Π.Δ/γμα (Δ' 693) για την κατασκευή υπέρ¬ 
γειων εστεγασμένων χώρων στάθμευσης αυτοκινήτων άνω των 80 θέ¬ 
σεων και ειδικότερα επί της οδού Τενέδου 24, φερόμενο ως ιδιοκτησία 
των Ιωάννου Ζερβογιάννη και Δημητρίου Ζερβογιάννη, όπως ο χώρος 
φαίνεται με στοιχεία Α, Β, Γ, Δ, Α στο σχετικό πρωτότυπο διάγραμμα 
σε κλίμακα 1:500, που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 6973/1992 πράξη του και που 
αντίτυπό του σε φωτοσμίκρυνση δημοσιεύεται με την παρούσα από¬ 
φαση. 

2. Ο ελάχιστος επιτρεπόμενος αριθμός υπέργειων θέσεων στάθμευ¬ 
σης για τον παραπάνω χώρο ορίζεται σε 82. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1992 

ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Α Ρ ίθ. 50668/1592 (2) 

Χαρακτηρισμός ως διατηρητέου κτιρίου, που βρίσκεται στον οικισμό 

Στενό Ν. Κορινθίας και καθορισμός ειδικών όρων και περιορισμών 

δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1984 
«Γενικός Οικοδομικός Κανονισμός»'(Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
*τ<ίυ Ν. 1577/1985 ΓΟΚ και άλλες σχετικές διατάξεις» (Α’ 91). 

2. Την Υ.1503/1991 απόφαση του Πρωθυπουργού και του Υπουρ¬ 
γού ΠΕΧΩΔΕ «Καθορισμός αρμοδιοτήτων του Υφυπουργού Περιβάλ¬ 
λοντος, Χωροταξίας και Δημοσίων Έργων Χρήστου Κατσιγιάννη» (Β' 
702/4.9.1991). 

3. Την 92554/2077/17.10.1991 απόφαση «Μεταβίβαση αρμο¬ 
διοτήτων του Υφυπουργού ΠΕΧΩΔΕ στον Γενικό Γραμματέα, στους 
Γ ενικούς Διευθυντές και στους Προϊσταμένους Διευθύνσεων και Τμημά¬ 
των του Υπουργείου Περιβάλλοντος, Χωροταξίας και Δημοσίων Έρ¬ 
γων» (ΦΕΚ 858/Β-/18.10.1991). 

4. Την άπό 30.8.1991 αιτιολογική έκθεση της δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

5. Την από 19.9.1991 σύμφωνη γνώμη των ενδιαφερομένων Νι¬ 
κήτα Σωτηρόπουλου και Ελένης Σωτηροπούλου, αποφασίζουμε: 

1. Χαρακτηρίζεται ως διατηρήτέο το κτίριο που βρίσκεται στον οικι¬ 
σμό Στενό Ν. Κορινθίας, φερόμενο ως ιδιοκτησία σημειωμένο με μαύρη 
διαγράμμιση στο σχετικό τοπογραφικό διάγραμμα σε κλίμακα 1:5.000 
αφού υπάρχει λεπτομερειακό σκαρίφημα, που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με την 50668/1992 


πράξη του και που αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Στο διατηρητέο κτίριο απαγορεύεται κάθε αλλοίωση ή κατα¬ 
στροφή των επί μέρους αρχιτεκτονικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου, εφόσον 
δεν αλλοιώνεται ο αρχιτεκτονικός χαρακτήρας του. 

4. Επιτρέπεται η προσθήκη καθ’ ύψος και κατ’ επέκταση του διατη¬ 
ρητέου κτιρίου μετά από σύμφωνη γνώμη της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΈ), σύμφωνα με τις ισχύουσες 
πολεοδομικές διατάξεις, εφόσον δεν παραβλάπτεται το κτίριο και ο χώ¬ 
ρος που το περιβάλλει. 

5. Απαγορεύεται η τοποθέτηση φωτεινών επιγραφών και διαφημί¬ 
σεων στο διατηρητέο κτίριο. Επιτρέπεται μόνο η τοποθέτηση επιγραφών 
περιορισμένων διαστάσεων που πληροφορούν για τυχόν χρήση των χώ¬ 
ρων του κτιρίου. 

6. Για οποιαδήποτε εργασία στο εξωτερικό και εσωτερικό του διατη¬ 
ρητέου κτιρίου και του περιβάλλοντος χώρου του καθώς και για την το¬ 
ποθέτηση επιγραφών απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Μαρτίου 1992 

Με εντολή Υπουργού 
Ο Γενικός Γραμματέας ΠΕΧΩΔΕ 
ΒΑΣΙΛΗΣ ΚΟΡΚΟΛΟΠΟΥΛΟΣ 

Αριθ. 9602/1373 (3) 

Χαρακτηρισμός ως διατηρητίου κτιρίου, που βρίσκεται στις Σειρές Κα¬ 
λαβρύτων (Ν. Αχαΐας) και καθορισμός ειδικών όρων και περιορι¬ 
σμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1984 
«Γενικός Οικοδομικός Κανονισμός» (Α’ 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 ΓΟΚ και άλλες σχετικές διατάξεις» (Α’ 91). 

2. Την Υ.1503/1991 απόφαση του Πρωθυπουργού και του Υπουρ¬ 
γού ΠΕΧΩΔΕ «Καθορισμός αρμοδιοτήτων του Υφυπουργού Περιβάλ- 
λοντος. Χωροταξίας και Δημοσίων Έργων Χρήστου Κατσιγιάννη» (Β’ 

702/4.9.1991). 

3. Την 92554/2077/17.10.1991 απόφαση «Μεταβίβαση αρμο¬ 
διοτήτων του Υφυπουργού ΠΕΧΩΔΕ στον Γενικό Γραμματέα, στους 
Γενικούς Διευθυντές και στους Προϊσταμένους Διευθύνσεων και Τμημά¬ 
των του Υπουργείου Περιβάλλοντος, Χωροταξίας και Δημοσίων Έρ¬ 
γων» (ΦΕΚ 858/Β'/18.10.1991). 

4. Την από 10.10.1991 αιτιολογική έκθεση της δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

5. Την από 5.11.1991 σύμφωνη γνώμη του ενδιαφερομένου Επα¬ 
μεινώνδα Σακελλαρόπουλου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στις Σειρές 
Καλαβρύτων (Ν. Αχαΐας) φερόμενο ως ιδιοκτησία του Επαμεινώνδα 
Σακελλαρόπουλου, όπως αυτό φαίνεται σημειωμένο με μαύρη διαγράμ¬ 
μιση στο σχετικό πρωτότυπο τοπογραφικό σκαρίφημα, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
9602/1992 πράξη του και που αντίτυπό του σε φωτοσμίκρυνση δημο¬ 
σιεύεται με την παρούσα απόφαση. 

2. Χαρακτηρίζεται ως διατηρητέο το αρχικό κτίριο και οι εναρμονι¬ 
ζόμενες με αυτό μεταγενέστερες προσθήκες, όχι όμως και τα κάθε εί¬ 
δους υπάρχοντα προκτίσματα που αλλοιώνουν την μορφή του (στεγα¬ 


σμένος με ελλενίτ εξώστης). Ο καθορισμός των προκτισμάτων και οι 
επεμβάσεις που πρέπει να γίνουν σ’ αυτό πραγματοποιείται από την 
Επιτροπή Πολεοδομικού και Αρχιτεκτονικού Ελέγχου (Ε.Π.Α.Ε.). 

3. Στο διατηρητέο κτίριο απαγορεύεται κάθε αφαίρεση, αλλοίωση ή 
καταστροφή των επί μέρους αρχιτεκτονικών ή διακοσμητικών στοι¬ 
χείων του πλην των προκτισμάτων ή των στοιχείων του κτιρίου για τα 
οποία η Επιτροπή Πολεοδομικού και Αρχιτεκτονικού Ελέγχου (ΕΠΑΕ) 
έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου, εφόσον 
δεν αλλοιώνεται ο αρχιτεκτονικός χαρακτήρας και οι βασικές αρχές του 
κτιρίου. 

5. Αίτηση για προσθήκη στο διατηρητέο κτίριο αποστέλλεται από την 
Πολεοδομική Υπηρεσία στην αρμόδια Υπηρεσία του Υπουργείου Περι¬ 
βάλλοντος, Χωροταξίας και Δημ. Έργων με γνωμοδότηση της Επιτρο¬ 
πής Πολεοδομικού και Αρχιτεκτονικού Ελέγχου (Ε.Π.Α.Ε.), για ειδική 
ρύθμιση σύμφωνα με τις διατάξεις του άρθρου 4 παρ. 2 του Ν. 1577/ 
1985 «Γ.Ο.Κ.» εφόσον δεν παραβλάπτεται το διατηρητέο κτίριο και ο 
χώρος που το περιβάλλει. 

6. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο πλην των αναγκαίων επιγραφών περιο¬ 
ρισμένων διαστάσεων που υποδηλώνουν την χρήση του. 

7. Για οποιαδήποτε επέμβαση στο εσωτερικό ή εξωτερικό του διατη¬ 
ρητέου κτιρίου καθώς και για την τοποθέτηση επιγραφών, απαιτείται η 
έγκριση της Επιτροπής Πολεοδομικού Σχεδιασμού και Αρχιτεκτονικού 
Ελέγχου (Ε.Π.Α.Ε.). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

* Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Φεβρουάριου 1992 

Με εντολή Υπουργού 
Ο Γενικός Γραμματέας ΠΕΧΩΔΕ 
ΒΑΣΙΛΗΣ ΚΟΡΚΟΛΟΠΟΥΛΟΣ 

Αριθ. 50717/1601 (4) 

Χαρακτηρισμός ως διατηρητέων τριών (3) κτιρίων, που βρίσκονται 

εντός του ρυμοτομικού σχεδίου Αθηνών και καθορισμός ειδικών 

όρων και περιορισμών δόμησης αυτών. 

Ο ΥΠΟΥΡΓΟΣ · 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1984 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 ΓΟΚ και άλλες σχετικές διατάξεις» (Α’ 91). 

2. Την Υ.1503/1991 απόφαση του Πρωθυπουργού και του Υπουρ¬ 

γού ΠΕΧΩΔΕ «Καθορισμός αρμοδιοτήτων του Υφυπουργού Περιβάλ¬ 
λοντος, Χωροταξίας και Δημοσίων Έργων Χρήστου Κατσιγιάννη» (Β’ 
702/4.9.1991). , * 

3. Την υπ’ αριθ. 92554/2077/17.10.1991 απόφαση «Μεταβί¬ 
βαση αρμοδιοτήτων του Υφυπουργού ΠΕΧΩΔΕ στον Γενικό Γραμμα¬ 
τέα, στους Γενικούς Διευθυντές και στους Προϊσταμένους Διευθύνσεων 
και Τμημάτων του Υπουργείου Περιβάλλοντος, Χωροταξίας και Δημο¬ 
σίων Έργων» (ΦΕΚ 858/Β718.10.1991). 

4. Την από 18.9.1991 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιακών Οικισμών. 

5. Το 80706/7804/18.9.1991 έγγραφο της Διεύθυνσης Πολεοδο- 
μικού Σχεδιασμού (Τμήμα Παραδοσιακών Οικισμών) προς το Δήμο 
Αθηναίων. 

6. Το γεγονός ότι παρήλθε η προθεσμία της παρ. 2 του άρθρου 4 του 
Γ.Ο.Κ. χωρίς να περιέλθουν στην Διεύθυνση Πολεοδομικού Σχεδιασμού 
(Τμήμα Παραδοσιακών Οικισμών) του Υπουργείου Περιβάλλοντος, 
Χωροταξίας και Δημοσίων Έργων τυχόν αντιρρήσεις των ενδιαφερομέ¬ 
νων, αποφασίζουμε: 

1. Χαρακτηρίζονται ως διατηρητέα τρία (3) κτίρια που βρίσκονται 
στην περιοχή Εξαρχείων του ρυμοτομικού σχεδίου Αθηνών και επί των 
οδών: α) Εμμ. Μπενάκη 85, β) Εμμ. Μπενάκη 87 και γ) Εμμ. Μπε- 
νάκη 89 όπως φαίνονεται με μαύρη διαγράμμιση στο σχετικό πρωτό¬ 
τυπο διάγραμμα σε κλίμακα 1:1000, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 50717/1992 


πράξη του και που αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Σαν διατηρητέο χαρακτηρίζεται ο αρχικό κτίριο και οι μεταγενέ¬ 
στερες προσθήκες που εναρμονίζονται με αυτό. Μεταγενέστερες προσθή¬ 
κες καθ’ ύψος ή κατ’ επέκταση, που αλλοιώνουν το αρχικό κτίριο αφαι- 
ρούνται μετά από γνωμοδότηση της Επιτροπής Πολεοδομικού και Αρ¬ 
χιτεκτονικού Ελέγχου (Ε.Π.Α.Ε.). 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων τους. 

4. Επιτρέπεται η επισκευή των χαρακτηριζομένων ως διατηρητέων 
κτιρίων, ο εκσυγχρονισμός των εγκαταστάσεών τους, η ενίσχυση του 
φέροντα οργανισμού τους και κάθε εσωτερική διαρρύθμιση εφόσον δεν 
αλλοιώνεται ο γενικός αρχιτεκτονικός χαρακτήρας τους και δεν θίγο¬ 
νται τα διατηρητέα στοιχεία τους. 

5. Απαγορεύεται η τοποθέτηση κάθε είδους επιγραφών και διαφημί¬ 
σεων σε οποιαδήποτε θέση των κτιρίων. 

Επιτρέπεται μόνο η τοποθέτηση επιγραφών μικρών διαστάσεων που 
πληροφορούν για την χρήση των χώρων των κτιρίων. 

6. Αιτήσεις για προσθήκες στα διατηρητέα κτίρια αποστέλλονται από 
την Πολεοδομική Υπηρεσία στην αρμόδια Υπηρεσία του Υπουργείου 
Περιβάλλοντος, Χωροταξίας και Δημοσίων Έργων με γνώμη της Επι¬ 
τροπής Πολεοδομικού και Αρχιτεκτονικού Ελέγχου (Ε.Π.Α.Ε.), για ει¬ 
δικές ρυθμίσεις σύμφωνα με τις διατάξεις του άρθρου 4 παρ. 2 του Ν. 
1577/1985 «Γ.Ο.Κ.» εφόσον δεν παραβλάπτεται το διατηρητέο κτίριο 
και ο χώρος που το περιβάλλει. 

7. Για οποιαδήποτε επέμβαση στο εσωτερικό ή εξωτερικό του διατη¬ 
ρητέου κτιρίου καθώς και για την τοποθέτηση επιγραφών, απαιτείται η 
έγκριση της Επιτροπής Πολεοδομικού Σχεδιασμού και Αρχιτεκτονικού 
Ελέγχου (Ε.Π.Α.Ε.). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Μαρτίου 1992 

Με εντολή Υπουργού 
Ο Γενικός Γραμματέας ΠΕΧΩΔΕ 
ΒΑΣΙΛΗΣ ΚΟΡΚΟΛΟΠΟΥΛΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 











